Wense aan vriende wat ek nog nooit gesien het nie. deur Arnold | Bydraes | Woes - Kreatiewe platform vir Afrikaans
Titel: Wense aan vriende wat ek nog nooit gesien het nie.
Arnold Premium+ Lid
Projek: FINALE PROJEK OP WOES – AFSKEID (2016-01-06 tot 2016-02-07)
Aantal woorde: 382
Datum gepubliseer: 07 Jan 2016
Ons lewensjare word net besiger en besiger. Elke dag se uitdagings word al hoe meer gesofistikeerd en onderworpe aan hoër eise soms met meedoënlose gevolge. Elkeen weet hoe dit gaan en kan boeke oor hierdie onderwerp skrywe. Ons ontwikkel ŉ Nuwejaars belangstelling in iets, bekyk en oorweeg dit en besluit dan of dit vir óns is, óf nie. Soms is ons reg en soms is ons totaal verkeerd.
Wat is so fassinerend aan al hierdie uitdagings?
Ons mis 100% van die voorneme wat ons nie voor kans gesien het nie.
Ons dink na oor wat in die verlede gestorwe lê en die waarnemings van elke dag met ons eie bedekte oproepe wat weer in die verskiet lê. Soms is ons te bedrywig en dit veroorsaak dat ons nie genoegsaam nadink oor al hierdie verborge dinge nie... Wel, soms is dit geleenthede wat verbeur word waardeur ons voordeel daaruit kon trek. Nou sou jy dalk kon sê: “daar is ook geleenthede met hoë risiko om te vermy” en jy is 100% reg.
Daar is baie riskante voornemens wat ons nie behoort te oorweeg. Wees altyd waaksaam op die lewensweë, dis maklik om weg te smelt in die beproewinge wat oor ons weë kom, dan is die prys te hoog om te betaal vir daardie risiko wat ons kon vermy het. Jy kan dalk sê; “ek het niks om te verloor nie.” Maar waar lê die waarborg dan?
Dit is met reg om bekommerd te wees oor ons strategieë vir die sombere toekoms ... en tog wonder ons of dit nou die tyd is om te oordink wat ons dalk behoort te doen ... Die soort geleentheid kom soms net eenmaal in ons lewe voor waarin ons kan vra om duidelikheid te kry oor ons vrae.
Wanneer is dit die regte oomblik om ja te sê vir daardie uitmergelende geleentheid. Met elke sekonde wat aftik is dit al hoe nader dat daar nie meer tyd oor is om ja te sê nie. Ons Meester van deel en lot kom klop onvoorwaardelik aan die harte. Is ons bereid om op Sy versoek te antwoord, om ŉ nuwe begin te maak?
Klink dit regverdig?
Is ons gereed om te begin daar by die veiligste vesting wat op geloofwaardige fondamente gegrond is? Wie is geneë vir hierdie opwindende geleentheid?
04/01/2016 om 11h31.
Lees ander gorrelstukke deur Arnold
Ek is voorwaar gereed!
3 jaar 4 maande 1 week 3 dae 7 ure oud
Dankie Arnold vir hierdie gedeelte.
3 jaar 4 maande 1 week 6 dae 12 ure oud
'n Goue skrywers-era wat gekom het op ons lewensbaan, sal net oorbly in 'n onvergeetlike samesyn herinneringe. Mag elk wat hier lees net op jou weë seëninge en geluk oes.
3 jaar 4 maande 2 weke 3 dae 20 ure oud
(Ek kan nie glo dat mense kan dink dat hierdie uitnodiging dom, onbillik of onwaar is nie.)
3 jaar 4 maande 2 weke 4 dae 22 ure oud
3 jaar 4 maande 2 weke 5 dae 4 ure oud
3 jaar 4 maande 2 weke 5 dae 8 ure oud
wense aan vriende wat ek nog nooit gesien het nie
Baie dankie vir jou pragtige bydrae tot die AFSKEID projek.
3 jaar 4 maande 2 weke 5 dae 9 ure oud
Soos Amaspoke se. Hy klop elke oomblik aan die deur. Wat sal wees, sal wees.
3 jaar 4 maande 2 weke 5 dae 14 ure oud
HY klop elke oomblik aan die deur, die onus is op ons om oop te maak. Net so is die lewe en ons kan nie vir ewig wegskram nie. Goieie wense en voorspoed. Ek sou graag van my vriende op Woes beter wou leer ken maar dit is anders besluit en ek moet aanvaar.
3 jaar 4 maande 2 weke 5 dae 16 ure oud
Hartseer Verhoudings Inspirerend Dankbaarheid Vreugde Hoop Seeninge
383 Nie-lede aanlyn